《探春慢 题管湘玉女史“小鸥波馆”小影》
清代·孙云凤

高阁凌空，层楼倒影，一片澄波如练。斗鸭栏边，听鹂柳外，隐映春风人面。

爱茜纱窗曲，半遮住、画屏山远。最好明月圆时，溶溶摇漾光满。

绝代名姝有几，羡玉貌清才，仲姬重见。白雪吟成，绿筠写罢，闲却生花银管。

无语闲凭处，掩翠袖、越罗香软。烟敛黄昏，碧痕飞上眉浅。

作者简介：浙江仁和人，字碧梧。程懋庭妻，随园女弟子之一。工词，佳者绝似北宋人语。通音律，善画花卉。有《玉箫楼集》、《湘筠馆诗》等。